september 2023

**REFERAT**

**Bestyrelsesmøde for RAMS**

**Onsdag d. 27. september 2023 kl. 19.00**

**Ribe Stift, Korsbrødregade 7, 6760 Ribe
Landemodesalen**

**Dagsorden:**

1. **Velkomst**
Afbud fra Erik, Malt Provsti
Velkommen til Lise Høgh, lærerrepræsentant, Gørding Skole
Velkommen til Anne Mette Wind Gundesen, Varde Provsti

Præsentationsrunde
Vi synger ”Nu står der skum fra bølgetop”

1. **Godkendelse af dagsorden**
Dagsordenen godkendes
2. **Status for budget/regnskab 2023**
Thomas laver status over budget og regnskab, som er i balance. Peters løn finansieres nu af RAMS, hvilket betyder at kontingentsatserne stiger gradvist over de kommende år. Dette blev godkendt af provstierne i foråret 2023.
Lone gør opmærksom på, at det er muligt at få kørselsgodtgørelse til bestyrelsesmøderne. Kontakt Hundehuset, hvis dette ønskes.
3. **Nyt fra FU**
Medarbejderne har fået et stigende antal henvendelser fra forældre, der hjemmeunderviser og ønsker at bruge vores materiale. FU har besluttet, at RAMS som udgangspunkt sender de ønskede materialer indenfor stiftet, men vi henstiller samtidig til, at materialet ikke deles med andre.
Det er en udfordring for kontoret at få adgang til mailadresser / postadresser til udsendelse af materiale og information til præster og menighedsråd. Det skyldes sandsynligvis GPDR-reglerne og at al kommunikation nu foregår via Folkekirkens Intranet, som kontoret ikke er en del af. Poul Ivan og Lise Hindsholm drøfter mulige løsninger på kommende provstemøde.
4. **Nyt fra ’Hundehuset’**

RAMS’ hjemmeside gik ned i begyndelsen af juni - det værst tænkelige tidspunkt, da det er højsæson for bestillinger til det nye skoleår. Bestillinger fra ca. 2½ uge er gået tabt.
Der er pt. lidt færre bestillinger end sidste år - nok grundet hjemmesidens nedbrud. Kontoret valgte at få lavet en ny hjemmeside i et mere stabilt styresystem.

Til gengæld er der flere tilmeldinger til salmesang end på samme tid sidste år.

Præsentation af nye udgivelser i 2023-2024:

* Den sidste have 0. - 3. kl. (differentieret materiale om kirkegårdsbesøg)
* Man kan da ikke gå på vandet!? 5. - 6. kl. (om at læse bibeltekster med forskellige ’briller’)
* Ham der Jesus 8. - 9. kl. (om Jesus’ forskellige roller, journalistisk tilgang og prøveoplæg)
* Hvad er religion? 8. kl. (del af en serie til 8. årgang, om hvordan man definerer en religion)
* Julen bag lågerne 4. kl. (finpudset udgave af den digitale julekalender fra 2022)

NYE projekter:

* Salmesang 2024 3.-6. kl.: Engle og Dæmoner. Udviklet i 2020 under corona - dengang blev der lavet en film i stedet for arrangementet i Domkirken. Udfordringen er at få lavet en film om til skuespil.
* Tro og Overtro 5.-6. kl.: Projektet er godt på vej, tegnefilm færdig til jul
* Arne Haugen Sørensen 3.-4. kl.: Et projekt på foranledning af Videbæk Kunstpavillion - brug af billeder er en økonomisk udfordring, men der arbejdes på en løsning
* Kristendom 8. kl.: Andet forløb i serien til 8. årgang
* Jødedom 8. kl.: Tredje forløb i serien til 8. årgang
* Pinse Escaperoom 3. kl.: Udbydes i 2024 til skoler i Tønder og Malt Provstier. Medarbejderne laver workshop om pinsen i lokale kirker. Alle dage i perioden omkring pinse er booket.

Ros fra bestyrelsen til medarbejderne for spændende idérige materialer af høj kvalitet.

1. **Planlægning af ’salmesang for voksne’ - arrangementet d. 16. november 2023**
Stiftsrådet støtter denne aften med op til 28.000 kr., således at vi kan tilbyde traktement efter forestillingen.
Bestyrelsen - dem der kommer denne aften - hjælper Thomas omkring kl. 17.30. Der skal sættes mad frem og hældes hvidvin i glas.
2. **Kontakt til skoler, der ikke bruger RAMS – kan bestyrelsesmedlemmer bane vejen?**Kontoret laver lister over skoler, som ikke har bestilt materialer i de seneste to år. RAMS forsøger at besøge udvlgte skoler omkring sommerferien.

Forslag:

- Besøg på læreruddannelsen for at informere kommende lærere om RAMS

- Skolerne kan lave en rød tråd igennem skoleforløbet v.hj.a. udvalgte materialer fra RAMS

- Enkelteksemplarer af nye materialer kan bestilles hjem til gennemsyn til skolebiblioteket

- Opfordring til bestyrelsen: Brug listen til besøg på skoler i provstierne og tag kataloger med
- Materialerne genbruges ofte på skolerne - kontoret vil fremover notere, når lærerne henvender sig for at få en opdateret kode til materialer, de har bestilt tidligere

1. **Eventuelt**
2. **Nye mødedatoer:**

Bestyrelsesmøder i 2024:
Torsdag d. 22. februar 2024 kl. 19.00 i Landemodesalen
Torsdag d. 19. sept. 2024 kl. 19.00 i Landemodesalen

 Referent: Vibeke Tietge

Venlig hilsen
Lone Linde